Document ID: /roh_data/filtered/fineweb-2-filterrobots_roh.jsonl.gz/46009

Minisguard dals 03.12.2016
- Sonda, 3.12.2016, 17:40
Novitads falladas
Saja quai fotos che mussan in monster en in lai ubain la novitad ch’il Papa avessi dà sia vusch a Donald Trump - novitads falladas chatt’ins di per di en las raits socialas. Pertge èn quellas malsegiras e co chatta uschia ina novitad fallada insumma public. Il Minisguard declera.
Las notgs illuminadas durant l'advent
Dapertut traglischan e glischan chazzolas durant l’advent. Umens da naiv, scrottas u Son Niclà, i è strusch pussaivel d’ignorar l’illuminaziun. Tuttina fissi per intgins bler pli bel senza questa glisch. Il Minisguard ha vulì savair d’uffants pertge ch’i dovra questas illuminaziuns e sch’il advent fiss exact uschè bel senza las chazzolas.